S-165/2019

Mál þetta, sem dómtekið var 20. mars sl., er höfðað með ákæru, útgefinni af lögreglustjóranum á höfuðborgarsvæðinu 26. febrúar 2019, á hendur A-kk-þgf R-kk-þgf I-kk-þgf, kt. 000000-0000, [...], Mosfellsbæ, fyrir fíkniefnalagabrot með því að hafa þriðjudaginn 20. júní 2017, haft í vörslum sínum í sölu- og dreifingarskyni samtals 91 stykki kannabisplantna sem fundust í bílskúr við dvalarstað ákærða að [...], Kópavogi og hafa um skeið fram til þess dags ræktað greindar plöntur.

Telst þessi háttsemi ákærða varða við 2., sbr. 4., sbr. 4. gr. a, sbr. 5. og 6. gr. laga nr. 65/1974, sbr. lög nr. 69/1980, sbr. lög nr. 13/1985 og lög nr. 10/1997 og lög nr. 68/2001 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 232/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar.

Þá er þess krafist að gerðar verði upptækar framangreind 91 kannabisplanta samkvæmt heimild 6. og 7. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í [...]. Samkvæmt framlögðu sakavottorði ákærða, dagsettu 20. febrúar 2019, gekkst ákærði undir greiðslu sektar hinn 24. mars 2014 hjá embætti lögreglustjórans á höfuðborgarsvæðinu fyrir ölvunarakstur. Sakaferill ákærða hefur þannig ekki áhrif á ákvörðun refsingar í málinu.

Með hliðsjón af framangreindu og sakarefni þessa máls, sem og skýlausri játningu ákærða fyrir dómi, þykir refsing ákærða hæfilega ákveðin fangelsi í fjóra mánuði en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er gerð upptæk til ríkissjóðs 91 kannabisplanta sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, bæði á rannsóknarstigi málsins og fyrir dómi, G-kk-ef J-kk-ef lögmanns, 242.420 krónur, að meðtöldum virðisaukaskatti og 188.419 krónur í annan sakarkostnað.

Af hálfu ákæruvaldsins flutti málið E-kk-nf L-kk-nf aðstoðarsaksóknari.

Þ-kvk-nf L-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, A-kk-nf R-kk-nf I-kk-nf, sæti fangelsi í fjóra mánuði en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk er gerð til ríkissjóðs 91 kannabisplanta.

Ákærði greiði málsvarnarþóknun skipaðs verjanda síns, G-kk-ef J-kk-ef lögmanns, 242.420 krónur og 188.419 krónur í annan sakarkostnað.

Þ-kvk-nf L-kvk-nf